Cuneiform Tablet Kt 94/k 784 (AKT 6b 495)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
en-nam-a-šùr a-na a-šùr-DU₁₀ iṣ-ba-at-ni-a-tí-ma um-ma en-nam-a-šùr-ma a-na a-šùr-DU₁₀-ma a-na a-i-tim ta-ša-a-lá-ni ù sí-ki tù-kà-al lu a-bi ḫa-bu-lá-ku-um lu a-na-ku ḫa-bu-lá-ku-um lu ṭup-pí ḫa-ar-ma-am tù-kà-al ší-bi-kà ri-id-a-ma IGI a-ni-ú-tí-ma lu-ša-bi-kà um-ma a-šùr-DU₁₀-ma 1 GÚ KÙ.BABBAR ḫa-bu-lá-tí ma-aṣ-a-ku ú-kà-al-kà um-ma en-nam-a-šur-ma ša ni-iš a-lim{ki} ú ru-ba-im ta-mu-ú lu ú-kà-al ki-ma ša lá ḫa-bu-lá-ak-šu-ni-ma sí-ki ú-kà-lu a-na a-wa-tim a-ni-a-tim kà-ru-um ḫu-ra-ma i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-šur-e-nam DUMU lá-qé-pí-im IGI šu-IŠTAR DUMU a-šur-i-mì-tí DUMU e-ta-a